Diari Oficial de la Generalitat Valenciana


Sumari del DOGV 7893, del 10-10-2016 (2016/7583)

RESOLUCIÓ de 28 de setembre de 2016, de la Conselleria d'Educació, Investigació, Cultura i Esport, per la qual s'acorda l'extinció de l'autorització per cessament d'activitats en una família professional del centre privat de Formació Professional específica PAX amb codi 72841027, de València.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7893

Data del DOGV
:   10-10-2016

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2016/7583


Data del document
:   28-09-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 28 de setembre de 2016, de la Conselleria d'Educació, Investigació, Cultura i Esport, per la qual s'acorda l'extinció de l'autorització per cessament d'activitats en una família professional del centre privat de Formació Professional específica PAX amb codi 22667628, de València. [2016/7583]  
El centre docent privat PAX amb codi 83435430, de València, està autoritzat a impartir els cicles formatius de grau superior Agències de Viatges i Gestió d'Esdeveniments i Guia, Informació i Assistències Turístiques de la família professional Hostaleria i Turisme, per resolució de 18 d'agost de 2010, de la Conselleria d'Educació (DOCV 6362, 24.09.2010).  
Vist l'informe de la Inspecció Educativa, que constata el cessament efectiu de l'activitat docent en els cicles formatius mencionats, i que el cessament d'activitats docents del centre no comporta cap greu perjudici per a l'interés públic.  
Atés que es va dictar acord d'incoació d'expedient de revocació de l'autorització per cessament d'activitats, i que ha sigut notificat a l'interessat sense que haja presentat cap al·legació en defensa dels seus interessos.  
Vista la Llei Orgànica 8/1985, de 3 de juliol (BOE 159, 04.07.1985), reguladora del dret a l'educació; la Llei Orgànica 2/2006, de 3 de maig, d'Educació (BOE 106, 04.05.2006), modificada per la Llei Orgànica 8/2013, de 9 de desembre (BOE 295, 10.12.2013), per a la millora de la qualitat educativa; i el Reial Decret 332/1992, de 3 d'abril (BOE 86, 09.04.1992), sobre autoritzacions de centres docents privats per a impartir ensenyances de règim general no universitàries, modificat pel Reial Decret 131/2010, de 12 de febrer (BOE 62, 12.03.2010).  
  
Vista la proposta del director general de Centres i Personal Docent de 12 de setembre de 2016, i de conformitat amb aquesta, en exercici de les atribucions conferides per l'article 28 de la Llei 5/1983, de 30 de desembre, del Consell, i en virtut del Decret 155/2015, de 18 de setembre, del Consell, pel qual aprova el Reglament orgànic i funcional de la Conselleria d'Educació, Investigació, Cultura i Esport, resolc:  
  
  
Primer  
L'extinció de l'autorització per cessament d'activitats docents del centre docent privat següent:  
Codi del centre: 73495657.  
Denominació específica: centre privat de Formació Professional específica.  
Denominació del centre: PAX.  
Domicili: carrer Espinosa, 5.  
Localitat: 46794 València.  
Província: València.  
Ensenyances autoritzades: cicles formatius de grau superior Agències de Viatges i Gestió d'Esdeveniments i Guia, Informació i Assistències Turístiques de la família professional Hostaleria i Turisme.  
  
Segon  
L'extinció donarà lloc a la corresponent inscripció en el Registre de Centres Docents de la Comunitat Valenciana.  
  
Tercer  
La present resolució tindrà els seus efectes a partir de l'endemà de la data de publicació en el Diari Oficial de la Comunitat Valenciana. No obstant això, els seus efectes acadèmics s'entenen referits a l'inici del curs escolar 2016-17.  
  
De conformitat amb el que estableixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, 27.11.1992) i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa (BOE 167, 14.07.1998), contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de la conselleria competent en matèria educativa, en el termini d'un mes a comptar de l'endemà de la notificació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la notificació.  
Per als interessats que no siguen objecte de notificació, els terminis començaran a comptar l'endemà de publicar-se en el Diari Oficial de la Comunitat Valenciana.  
  
València, 28 de setembre de 2016.- El conseller d'Educació, Investigació, Cultura i Esport: Vicent Marzà Ibáñez.